Ritratt: Miguela Xuereb .td_uid_2_61697ae199a01_rand.td-a-rec-img{text-align:left}.td_uid_2_61697ae199a01_rand.td-a-rec-img img{margin:0 auto 0 0} Il-Malta Police Union (POU) ħarġet direttivi ġodda lill-membri tal-Korp tal-Pulizija sabiex ma jaċċettawx talbiet minn entitajiet esterni bħal Transport Malta u l-LESA biex iċemplu lil sidien ta' vetturi biex iċaqalquhom minn fejn ikunu pparkjati. L-unjin qalet li l-membri tal-korp qed jirċievu dawn it-talbiet fl-għases kuljum, meta l-liġi tgħid li dawn l-entitajiet, inkluż il-kunsilli lokali, għandhom jedd ineħħuhom huma meta jkunu ta' ingombru. Semmiet każ partikolari fejn il-pulizija fl-għassa tal-Belt intalbu minn uffiċjal ta' Transport Malta biex iċemplu lil sidien ta' 53 karozza minħabba li kienu se jsiru xogħlijiet fit-triq. Il-POU qalet li dan ma jinkludiex meta ċittadini komuni jitolbu l-assistenza lill-Pulizija, bħal każijiet meta xi ħadd jipparkja vettura quddiem il-garaxx tagħhom. Qalet li minħabba talbiet minn entitajiet oħra, uffiċjali ma jlaħħqux jagħmlu l-kompiti tagħhom, u li diġà isibuha diffiċli biex ilaħħqu max-xogħol. Id-direttiva tibda minn nhar it-Tnejn, u l-Pulizija mhux se jkunu qed jaċċettawx iktar dawn it-talbiet sakemm ma tkunx emerġenza li tista' toħloq xi periklu. Ingħad ukoll li dawn m'għandhomx lanqas jgħaddu t-telefon tagħhom lil xi membru ta' awtorità oħra. L-MPU b'direttivi dwar l-uniformi tal-Pulizija Jekk tixtieq tkun minn tal-ewwel li tirċievi l-aħħar aħbarijiet f'Malta, niżżel l-APP ta' Newsbook minn hawn . .td_uid_3_61697ae199e6c_rand.td-a-rec-img{text-align:left}.td_uid_3_61697ae199e6c_rand.td-a-rec-img img{margin:0 auto 0 0}